FOTO ȘI VIDEO Valentin Ceaușescu, apariție rară. A dezvăluit momentul în care a refuzat un jucător celebru al Stelei
Interviu cu omul din umbră al Stelei, în anii '80.
Valentin Ceaușescu (76 de ani), prezență discretă, a participat în urmă cu două zile la aniversarea a 38 de ani de la momentul Sevilla, când Steaua s-a impus în fața Barcelonei, scor 2-0, la lovituri de departajare.
Valentin Ceaușescu era pe atunci omul din umbră al roș-albaștrilor, numit de adversarii din Divizia A "protectorul Stelei".
Valentin Ceaușescu, apariție rară
"Cu toți jucătorii am rămas în legătură", a spus Valentin Ceaușescu, în interviul pentru Steaua TV. Protectorul Stelei din anii '80 a fost provocat de Teo Avramescu, la Steaua TV, să rememoreze și o solicitare pe care au avut-o în trecut jucătorii lui Emerich Ienei și Anghel Iordănescu.
"Mi-aduc aminte de Majearu, mi-a zis să-l ajut cu carnetul de conducere, i-am zis asta nu, niciodată!", a replicat ferm. Valentin Ceaușescu susține că Steaua putea să câștige Cupa Campionilor Europeni și în 90 de minute dacă ar fi fost pe teren și Tudorel Stoica.
"Eram bucuros că am câștigat, dar trist că nu am câștigat în 90 de minutevDacă era și Tudorel în teren, cred că da", a mai spus Valentin Ceaușescu, pentru sursa mai sus menționată.
Stoica a fost suspendat pentru cumul de cartonașe la Sevilla, în urmă cu 38 de ani. În locul său a jucat Lucian Bălan, în linia de mijloc care i-a mai cuprins pe Ladislau Boloni, Mihail Majearu și Gavril Balint.
- Foto: Steaua TV
- Video: Steaua TV
Urmăriți SPORT.RO și pe Google News